ddrg/super_eurlex huggingface dataset:
EL    EL EL 
 
EL 1   EL  ΕΠΙΤΡΟΠΗ  ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ  
Βρυξέλλες , 27.7.2009 
SEC(2009) 1062 τελικό  
  
ΣΥΣΤΑΣΗ  ΤΗΣ  ΕΠΙΤΡΟΠΗΣ  ΣΤΟ  ΣΥΜΒΟΥΛΙΟ  
για την έγκριση  τροποποιήσεων  στις οδηγίες  διαπραγ µάτευσης  για συµφωνία  εµπορίου  
και συνεργασίας  µε τη ∆ηµοκρατία  του Ιράκ  
 
EL 2   EL 1. ΑΙΤΙΟΛΟΓΙΚΗ  ΕΚΘΕΣΗ  
Στις 23 Μαρτίου  2006, το Συµβούλιο  εξουσιοδότησε  την Επιτροπή  να διαπραγ µατευτεί  
συµφωνία  εµπορίου  και συνεργασίας  µε το Ιράκ, και εξέδωσε  οδηγίες  για τη διαπραγ µάτευση  
προς  τον σκοπό  αυτό  (έγγρ. 6511/06 COMEM 23 WTO 38 RESTREINT UE).  
Στον  έβδο µο γύρο  των διαπραγ µατεύσεων  ΕΕ-Ιράκ, που διεξήχθη  στις 25-26 Φεβρουαρίου  
2009 στη Βαγδάτη , τόσο  το Ιράκ όσο και η Επιτροπή  συµφώνησαν  να ενισχύσουν  το 
καθεστώς  του σχεδίου  συµφωνίας , ειδικότερα  µε τη δηµιουργία  ενός συµβουλίου  
συνεργασίας , που θα συνέρχεται  τακτικά  σε υπουργικό  επίπεδο , και µετονο µάζοντας  τη 
συµφωνία  από συµφωνία  εµπορίου  και συνεργασίας  σε "συµφωνία  εταιρικής  σχέσης  και 
συνεργασίας ".  
Η προσέγγιση  αυτή  επικροτήθηκε  από το Συµβούλιο  (οµάδα εργασίας  MOG) τόσο  πριν όσο 
και µετά τον έβδο µο γύρο  των διαπραγ µατεύσεων . Ως εκ τούτου , η Επιτροπή  συνιστά  να 
αντικατοπτριστούν  αυτές  οι αλλαγές  στις οδηγίες  διαπραγ µάτευσης  και καλεί  το Συµβούλιο  
να εγκρίνει  τις προτεινό µενες τροποποιήσεις . 
 
EL 3   EL 2. ΣΥΣΤΑΣΗ  
Υπό το πρίσµα των ανωτέρω , η Επιτροπή  συνιστά  στο Συµβούλιο  να εγκρίνει  τις ακόλουθες  
τροποποιήσεις  στις οδηγίες  διαπραγ µάτευσης : 
(1) Αλλαγή  του τίτλου  της συµφωνίας  
• Ο τίτλος  της συµφωνίας  αλλάζει  στις οδηγίες  διαπραγ µάτευσης , όπου  αυτός  
εµφανίζεται , από "συµφωνία  εµπορίου  και συνεργασίας " σε "συµφωνία  εταιρικής  
σχέσης  και συνεργασίας ". 
(2) Σύσταση  συµβουλίου  συνεργασίας  
• Στο τµήµα ∆ (Θεσµικές, γενικές  και τελικές  διατάξεις ), τίτλος  ΙΙΙ προστίθεται  νέο 
σηµείο: 
“∆ηµιουργείται  συµβούλιο  συνεργασίας  για να παρακολουθεί  την υλοποίηση  της παρούσας  
συµφωνίας . Το συµβούλιο  συνεργασίας  συνέρχεται  σε υπουργικό  επίπεδο . Θα εξετάζει  κάθε  
σηµαντικό  θέµα που προκύπτει  εντός  του πλαισίου  της παρούσας  συµφωνίας ." 
• Το υφιστά µενο σηµείο ∆.1 τροποποιείται  ώστε  να αντικατοπτρίζει  τη σύσταση  
του συµβουλίου  συνεργασίας : 
Παράγραφος  1 – νέο κείµενο  
“∆ηµιουργείται  επιτροπή  συνεργασίας  για να επικουρεί  το συµβούλιο  συνεργασίας  στην  
εκτέλεση  των καθηκόντων  του.” 
Παράγραφος  2 – παρα µένει αµετάβλητη .
EL    EL EL 
 
EL    EL  ΕΠΙΤΡΟΠΗ  ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ  
Βρυξέλλες , 17.11.2008 
SEC(2008) 2811 τελικό  
  
ΓΝΩΜΗ  ΤΗΣ  ΕΠΙΤΡΟΠΗΣ  
δυνά µει του άρθρου  245, δεύτερο  εδάφιο , της συνθήκης  ΕΚ και του άρθρου  160, 
δεύτερο  εδάφιο , της συνθήκης  ΕΚΑΕ  σχετικά  µε την αίτηση  τροποποίησης  του 
Κανονισ µού ∆ιαδικασίας  του Πρωτοδικείου  των Ευρωπαϊκών  Κοινοτήτων  όσον  αφορά  
το γλωσσικό  καθεστώς  που ισχύει  στις αιτήσεις  αναίρεσης  κατά  των αποφάσεων  του 
∆ικαστηρίου  ∆ηµόσιας  ∆ιοίκησης  της Ευρωπαϊκής  Ένωσης , η οποία  υποβλήθηκε  από 
το Πρωτοδικείο , σύµφωνα  µε το άρθρο   
64 του Οργανισ µού του ∆ικαστηρίου  
 
EL 2   EL ΓΝΩΜΗ  ΤΗΣ  ΕΠΙΤΡΟΠΗΣ  
δυνά µει του άρθρου  245, δεύτερο  εδάφιο , της συνθήκης  ΕΚ και του άρθρου  160, 
δεύτερο  εδάφιο , της συνθήκης  ΕΚΑΕ  σχετικά  µε την αίτηση  τροποποίησης  του 
Κανονισ µού ∆ιαδικασίας  του Πρωτοδικείου  των Ευρωπαϊκών  Κοινοτήτων  όσον  αφορά  
το γλωσσικό  καθεστώς  που ισχύει  στις αιτήσεις  αναίρεσης  κατά  των αποφάσεων  του 
∆ικαστηρίου  ∆ηµόσιας  ∆ιοίκησης  της Ευρωπαϊκής  Ένωσης , η οποία  υποβλήθηκε  από 
το Πρωτοδικείο , σύµφωνα  µε το άρθρο   
64 του Οργανισ µού του ∆ικαστηρίου  
Η τροποποίηση  που ζητείται  από το Πρωτοδικείο1 στοχεύει  να διευκρινίσει  το γλωσσικό  
καθεστώς  που ισχύει  στην  αναίρεση  που ασκείται  ενώπιον  του Πρωτοδικείου  κατά  των 
αποφάσεων  του ∆ικαστηρίου  ∆ηµόσιας  ∆ιοίκησης . 
Η συγκεκρι µένη τροποποίηση  προβλέπει  ουσιαστικά  ότι η γλώσσα  της διαδικασίας  είναι  η 
γλώσσα  της αναιρεσιβαλλό µενης απόφασης  του ∆ικαστηρίου  ∆ηµόσιας  ∆ιοίκησης . Η 
τροποποίηση  είναι  αµιγώς τεχνικού  χαρακτήρα  και δεν απαιτείται  η διατύπωση  
παρατηρήσεων  εκ µέρους  της Επιτροπής .  
Η Επιτροπή  δηλώνει  κατά  συνέπεια  τη συµφωνία  της όσον  αφορά  το προτεινό µενο από το 
Πρωτοδικείο  κείµενο. 
Βρυξέλλες , 
 Για την Επιτροπή  
  
                                                 
1 Βλ. επιστολή  του Συµβουλίου  της ΕΕ της 7.10.2008, στοιχεία  SGS8/12681, στην  οποία  προσαρτάται  η 
αίτηση  του Πρωτοδικείου , έγγραφο  13301/08.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.3.2008

SEC(2008) 345 τελικό

2008/0801 (CNS)

ΓΝΩΜΗ ΤΗΣ ΕΠΙΤΡΟΠΗΣ

δυνάμει του άρθρου 245 δεύτερο εδάφιο της συνθήκης ΕΚ και του άρθρου 160, δεύτερο εδάφιο της συνθήκης ΕΚΑΕ για την αίτηση τροποποίησης του κανονισμού διαδικασίας του Δικαστηρίου όσον αφορά το εφαρμοστέο στη διαδικασία επανεξέτασης γλωσσικό καθεστώς, η οποία υποβάλλεται από το Δικαστήριο, σύμφωνα με το άρθρο 64 του οργανισμού του Δικαστηρίου

2008/0801 (CNS)

ΓΝΩΜΗ ΤΗΣ ΕΠΙΤΡΟΠΗΣ

δυνάμει του άρθρου 245 δεύτερο εδάφιο της συνθήκης ΕΚ και του άρθρου 160, δεύτερο εδάφιο της συνθήκης ΕΚΑΕ για την αίτηση τροποποίησης του κανονισμού διαδικασίας του Δικαστηρίου όσον αφορά το εφαρμοστέο στη διαδικασία επανεξέτασης γλωσσικό καθεστώς, η οποία υποβάλλεται από το Δικαστήριο, σύμφωνα με το άρθρο 64 του οργανισμού του Δικαστηρίου

Η αιτούμενη από το Δικαστήριο τροποποίηση[1] έχει ως στόχο να διευκρινίσει το εφαρμοστέο στη διαδικασία επανεξέτασης γλωσσικό καθεστώς.

Αυτή η τροποποίηση προβλέπει κατ' ουσία ότι γλώσσα της διαδικασίας είναι η γλώσσα της απόφασης του Πρωτοδικείου που αποτελεί αντικείμενο επανεξέτασης. Η τροποποίηση αυτή είναι καθαρά τεχνικής φύσης και η Επιτροπή δεν διατυπώνει καμία παρατήρηση σχετικά με αυτή.

Η Επιτροπή σημειώνει συνεπώς τη συμφωνία της επί του προτεινομένου από το Δικαστήριο κειμένου.

[1] Έγγρ. 15712/06 JUR 446 COUR 57
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 3.12.2007

SEC(2007) 1631 τελικό

ΔΗΛΩΣΗ

Κοινή Τριμερής Δήλωση Για την καθιέρωση της «ευρωπαϊκής ημέρας για τη θάλασσα»

ΔΗΛΩΣΗ

Κοινή Τριμερής ΔήλωσηΓια την καθιέρωση της «ευρωπαϊκής ημέρας για τη θάλασσα»

Υπενθυμίζοντας ότι η Ευρώπη είναι μια θαλάσσια ήπειρος με ακτογραμμή μήκους περίπου 70.000 χιλιομέτρων,

Υπενθυμίζοντας ότι 22 εκ των 27 κρατών μελών της Ευρωπαϊκής Ένωσης είναι παράκτια ή νησιωτικά,

Υπενθυμίζοντας ότι οι θαλάσσιες περιφέρειες της Ευρωπαϊκής Ένωσης αντιπροσωπεύουν ποσοστό περίπου 40% του ΑΕΠ και του πληθυσμού της,

Υπενθυμίζοντας ότι πάνω από τα δύο τρίτα των ορίων της Ένωσης είναι θαλάσσια και ότι οι θαλάσσιες εκτάσεις υπό τη δικαιοδοσία των κρατών μελών της είναι μεγαλύτερης έκτασης από τη χερσαία επικράτειά τους,

Υπενθυμίζοντας την οικονομική σημασία και τις συνέργειες μεταξύ κλάδων τόσο ποικίλων όσο η ναυπηγική βιομηχανία και η ναυτιλία, οι λιμένες και η αλιεία, η παραγωγή ενεργειακών πόρων στην ανοικτή θάλασσα, ο τουρισμός, το περιβάλλον και η θαλάσσια κληρονομιά,

Υπενθυμίζοντας ότι η Ευρώπη πρέπει να αυξήσει την ικανότητά της να αντιμετωπίζει σημαντικές προκλήσεις όπως είναι η παγκοσμιοποίηση, η κλιματική αλλαγή, η ενεργειακή αειφορία και οι περιβαλλοντικές πιέσεις τις οποίες υφίστανται οι ακτές και οι θάλασσες,

Υπενθυμίζοντας τη σημασία των παράκτιων περιφερειών, των νησιών και των εξόχως απόκεντρων περιφερειών και τη σημασία του ρόλου των περιφερειακών και τοπικών αρχών στη διαμόρφωση και στην εφαρμογή της μελλοντικής Ευρωπαϊκής Θαλάσσιας Πολιτικής,

Υπενθυμίζοντας τη σημασία ενός υγιούς θαλάσσιου περιβάλλοντος τόσο για τη βιωσιμότητα των οικονομικών δραστηριοτήτων στις θάλασσες όσο και για την ποιότητα της ζωής στις παράκτιες περιφέρειες,

Λαμβάνοντας υπόψη την κοινή κληρονομιά και την κοινή ευθύνη των ευρωπαίων όσον αφορά τους ωκεανούς και τις θάλασσες,

Υπενθυμίζοντας την απεραντοσύνη των ωκεανών του πλανήτη και το ρόλο που μπορεί να διαδραματίσει η ΕΕ στη διατήρησή τους ως φυσικών πόρων για το μέλλον της ανθρωπότητας,

Υπογραμμίζοντας την ανάγκη για μεγαλύτερη ευαισθητοποίηση και δημοσιότητα όσον αφορά τη σημασία των ωκεανών, της δυναμικής θαλάσσιας οικονομίας και της πλούσιας ευρωπαϊκής θαλάσσιας κληρονομιάς, τα οφέλη της οποίας πρέπει να εορτάζονται ετησίως,

Η Ευρωπαϊκή Επιτροπή, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης

Εγκρίνουν την καθιέρωση της «Ευρωπαϊκής Ημέρας για τη Θάλασσα» η οποία θα εορτάζεται κάθε χρόνο στις 20 Μαΐου και με την ευκαιρία της οποίας θα διοργανώνονται δραστηριότητες ευαισθητοποίησης και δικτύωσης.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 3.8.2007

SEC(2007) 933

ΕΓΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ Έγγραφο που συνοδεύει την ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ Βελτίωση της ποιότητας της κατάρτισης των εκπαιδευτικών

ΠΕΡΙΛΗΨΗ ΤΗΣ ΕΚΤΙΜΗΣΗΣ ΑΝΤΙΚΤΥΠΟΥ {COM(2007) 392 }{SEC(2007) 931 }

Η παρούσα έκθεση δεσμεύει μόνο τις υπηρεσίες της Επιτροπής οι οποίες έλαβαν μέρος στην κατάρτισή της και δεν προδικάζει την τελική μορφή ενδεχόμενης απόφασης της Επιτροπής.

Περίληψη

Η ποιότητα της εκπαίδευσης και της κατάρτισης στην Ευρώπη καθορίζεται σε μεγάλο βαθμό από την ποιότητα της παρεχόμενης διδασκαλίας· αυτή, με τη σειρά της, είναι εν μέρει συνάρτηση της ποιότητας της κατάρτισης των εκπαιδευτικών.

Η πρόοδος όσον αφορά τη βελτίωση της σχολικής εκπαίδευσης είναι αργή· υπάρχει εμφανής έλλειψη δεξιοτήτων μεταξύ των εκπαιδευτικών. Το πρόβλημα αυτό είναι προς το παρόν δύσκολο να επιλυθεί, επειδή υπάρχει έλλειψη συνεκτικότητας και συνέχειας μεταξύ διαφορετικών και, συχνά, ξεχωριστών στοιχείων της κατάρτισης των εκπαιδευτικών· και, σε κάθε περίπτωση, η ποσότητα της διαθέσιμης ενδοϋπηρεσιακής επιμόρφωσης για την πρακτική άσκηση των εκπαιδευτικών είναι πολύ περιορισμένη.

Οι παράγοντες αυτοί υποδεικνύουν την ανάγκη βελτίωσης της ικανότητας του επαγγέλματος του εκπαιδευτικού στην Ευρώπη, έτσι ώστε να εξασφαλιστεί η ποιότητα διδασκαλίας που απαιτείται για την επίτευξη των στόχων της Λισαβόνας, συμπεριλαμβανομένων των κοινών στόχων για τα συστήματα εκπαίδευσης και κατάρτισης.

Οι εκπρόσωποι των κρατών μελών οι οποίοι συνεργάζονται με την Επιτροπή στο πλαίσιο του προγράμματος «Εκπαίδευση και κατάρτιση 2010» προσδιόρισαν ένα πυρήνα βασικών προτάσεων για τη βελτίωση της ποιότητας της κατάρτισης των εκπαιδευτικών στην Ευρωπαϊκή Ένωση. Ειδικότερα, συμφωνούν ότι είναι επιθυμητό:

- όλοι οι εκπαιδευτικοί να διαθέτουν το κατάλληλο επίπεδο και εύρος γνώσεων και ικανοτήτων ώστε να είναι σε θέση, στο πλαίσιο των ταχέων οικονομικών και κοινωνικών αλλαγών, να βοηθούν τους εκπαιδευομένους να αξιοποιήσουν το πλήρες δυναμικό τους·

- όλοι οι εκπαιδευτικοί να διαθέτουν επαρκή προσόντα από ίδρυμα τριτοβάθμιας εκπαίδευσης·

- η παροχή της αρχικής κατάρτισης των εκπαιδευτικών, η ένταξη στο εργασιακό περιβάλλον και η περαιτέρω επαγγελματική τους εξέλιξη να συντονίζονται ως ένα συνεκτικό σύστημα και να προικίζονται με επαρκείς πόρους· και

- να προωθηθεί ο επαγγελματισμός των εκπαιδευτικών.

Κατόπιν ανάλυσης των διαφόρων διαθέσιμων επιλογών, ως αποτέλεσμα της παρούσας εκτίμησης αντικτύπου (ΕΑ) προτείνεται να εξασφαλιστεί δράση της Ευρωπαϊκής Ένωσης. Η δράση αυτή θα πρέπει να λάβει τη μορφή συνοπτικής σύστασης του Συμβουλίου και του Ευρωπαϊκού Κοινοβουλίου.

Στόχος της παρούσας σύστασης είναι να παράσχει στα κράτη μέλη διάφορες γενικές κατευθυντήριες γραμμές, με βάση τις βέλτιστες πρακτικές (όπως προσδιορίστηκαν από τα ίδια τα κράτη μέλη), οι οποίες μπορούν να προσφέρουν ένα κοινό πλαίσιο ανάπτυξης των πολιτικών και των πρακτικών τους για τη βελτίωση της ποιότητας της κατάρτισης των εκπαιδευτικών.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 11.9.2007

SEC(2007) 1139

ΕΓΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ

Παράρτημα στην

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

σχετικά με το διάλογο μεταξύ δημόσιας και ιδιωτικής σφαίρας για την έρευνα και την καινοτομία στον τομέα της ασφάλειας

Εκτενής περίληψη της εκτίμησης των επιπτώσεων

{COM(2007) 511 τελικό}{SEC(2007) 1138}

ΣΥΝΟΨΗ

Στην παρούσα ανακοίνωση εξαγγέλλεται, μεταξύ άλλων, η δημιουργία μιας πλατφόρμας για την ανάπτυξη του διαλόγου μεταξύ δημόσιας και ιδιωτικής σφαίρας για την έρευνα στον τομέα της ασφάλειας στην ΕΕ, και συγκεκριμένα η προσεχής ίδρυση του ευρωπαϊκού φόρουμ για την έρευνα και την καινοτομία στον τομέα της ασφάλειας (ESRIF).

Το φόρουμ αυτό θα λειτουργήσει ως μοχλός για την προσέγγιση μεταξύ των φορέων της ζήτησης και της προσφοράς τεχνολογιών και λύσεων, των θεσμικών οργάνων της ΕΕ και των κρατών μελών, με σκοπό την προετοιμασία ενός εγγράφου που θα αποτελέσει την κοινή ατζέντα για την έρευνα στον τομέα της ασφάλειας και το οποίο στη συνέχεια θα είναι το έγγραφο αναφοράς για τον προγραμματισμό των ερευνητικών δραστηριοτήτων στον τομέα της ασφάλειας, τόσο σε ευρωπαϊκό όσο και σε εθνικό/περιφερειακό επίπεδο.

Υπήρχαν διάφορες δυνατότητες ως προς το ποια πολιτική θα εφαρμοστεί: 1) καμία αλλαγή πολιτικής· 2) ένα φόρουμ για το διάλογο μεταξύ δημόσιας και ιδιωτικής σφαίρας, όπως είχε διατυπωθεί στην αρχική ανακοίνωση που είχε σχεδιάσει η ΓΔ JLS για το νομοθετικό πρόγραμμα εργασιών της Επιτροπής το 2006 και 3) η δημιουργία ενός φόρουμ για το διάλογο μεταξύ δημόσιας και ιδιωτικής σφαίρας για την έρευνα και την καινοτομία στον τομέα της ασφάλειας: με τη δυνατότητα 3β (δημιουργία του ESRIF χωρίς απόφαση της Επιτροπής) να προτιμάται έναντι της 3α (δημιουργία του φόρουμ με απόφαση της Επιτροπής). Εκτίμηση της Επιτροπής είναι ότι το ESRIF δεν πρέπει να συσταθεί με απόφαση της Επιτροπής, έτσι ώστε να διατηρήσει την ανεξάρτητη συμβουλευτική φύση του απέναντι στην Επιτροπή.

Ένα ανεξάρτητο ESRIF θα τονώσει το αίσθημα «συνιδιοκτησίας» της κοινής ατζέντας για την έρευνα στον τομέα της ασφάλειας. Προσφέρει επίσης προστιθέμενη αξία, επειδή θέτει τις απόψεις όλων των συντελεστών (περιφερειακή αυτοδιοίκηση, εθνικές αρχές, ευρωπαϊκά θεσμικά όργανα και βιομηχανία) σε ίση βάση. Μια δοκιμή για την επιτυχία του εγχειρήματος θα είναι ο βαθμός στον οποίο όλοι οι συντελεστές θα αποδεχθούν την κοινή ατζέντα για την έρευνα στον τομέα της ασφάλειας ως βάση για τις δικές τους αποφάσεις σχετικά με τη χρηματοδότηση. Συνεπώς, η επιλογή να μη δημιουργηθεί από την Επιτροπή το ESRIF είναι κυρίως ένα θέμα που άπτεται της αναλογικότητας και της επικουρικότητας.

Εάν συσταθεί το ESRIF και βάσει των όσων έχουν προγραμματιστεί, θα υποβληθεί στο δεύτερο εξάμηνο του 2008 μια δεύτερη ανακοίνωση, μαζί με μια πιο εμπεριστατωμένη εκτίμηση αντικτύπου, όπου θα εξεταστούν τα αποτελέσματα των εργασιών που θα έχει πραγματοποιήσει το φόρουμ μέχρι τότε.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 8.5.2007

SEC(2007) 565 τελικό

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ TOY ΕΟX

για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

- Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. To πρωτόκολλο 31 της συμφωνίας ΕΟΧ περιλαμβάνει ορισμένες ειδικές διατάξεις σχετικά με τη συνεργασία μεταξύ της Κοινότητας και των κρατών ΕΖΕΣ-ΕΟΧ εκτός του πλαισίου των τεσσάρων ελευθεριών.

2. Το συνημμένο σχέδιο έκθεσης ης Μικτής Επιτροπής του ΕΟX αποσκοπεί στην τροποποίηση του πρωτοκόλλου 31 για την επέκταση της συνεργασίας, πέραν της 31ης Δεκεμβρίου 2006, στον τομέα της υλοποίησης και ανάπτυξης της εσωτερικής αγοράς για ένα επιπλέον έτος (2007) και αφορά:

- Κονδύλια του προϋπολογισμού 12.01.04.01, 12.02.01 και 02.03.01: Υλοποίηση και ανάπτυξη της εσωτερικής αγοράς.

3. Το άρθρο 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, προβλέπει ότι το Συμβούλιο καθορίζει την θέση της Κοινότητας κατόπιν προτάσεως της Επιτροπής.

4. Το σχέδιο απόφασης της Μικτής Επιτροπής του ΕΟΧ υποβάλλεται προς έγκριση στο Συμβούλιο. Κατόπιν αυτού, η Επιτροπή θα διαβιβάσει την θέση της Κοινότητας στην Μικτή Επιτροπή του ΕΟΧ το συντομότερο δυνατό.

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ TOY ΕΟX

για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως τα άρθρα 86 και 98,

Εκτιμώντας τα ακόλουθα:

(1) Το πρωτόκολλο 31 της συμφωνίας τροποποιήθηκε με την απόφαση αριθ. .../…[1] της Μικτής Επιτροπής του ΕΟΧ, της ….

(2) Κρίνεται σκόπιμο να συνεχιστεί η συνεργασία των συμβαλλομένων μερών της συμφωνίας, ώστε να συμπεριλάβει και τη συνεργασία για την υλοποίηση και ανάπτυξη της εσωτερικής αγοράς.

(3) Το πρωτόκολλο 31 της συμφωνίας πρέπει ως εκ τούτου να τροποποιηθεί, ώστε να επιτρέψει τη συνέχιση αυτής της συνεργασίας πέραν της 31ης Δεκεμβρίου 2006,

ΑΠΟΦΑΣΙΖΕΙ:

Άρθρο 1

Το άρθρο 7 του πρωτοκόλλου 31 της συμφωνίας τροποποιείται ως εξής:

1. Οι λέξεις "έτη 2004, 2005 και 2006" στην παράγραφο 6 αντικαθίστανται από τις λέξεις "έτη 2004, 2005, 2006 και 2007".

2. Οι λέξεις "έτος 2006" στην παράγραφο 7 αντικαθίστανται από τις λέξεις "έτη 2006 και 2007".

Άρθρο 2

Η παρούσα απόφαση τίθεται σε ισχύ την επομένης της τελευταίας κοινοποίησης προς τη Μικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας*.

Εφαρμόζεται από 1ης Ιανουαρίου 2007.

Άρθρο 3

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης .

Βρυξέλλες, […].

Για τη Μικτή Επιτροπή του ΕΟΧ

Ο Πρόεδρος […]

Οι Γραμματείς της Μικτής Επιτροπής του ΕΟΧ

[1] ΕΕ L …

* [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 12.12.2006

SEC(2006) 1676 τελικό

2006/0813 (CNS)

ΓΝΩΜΗ ΤΗΣ ΕΠΙΤΡΟΠΗΣ

δυνάμει του άρθρου 245 δεύτερο εδάφιο της συνθήκης ΕΚ για τις αιτήσεις τροποποίησης του άρθρου 29 του κανονισμού διαδικασίας του Δικαστηρίου και του άρθρου 35 του κανονισμού διαδικασίας του Πρωτοδικείου, που υποβλήθηκαν από το Δικαστήριο και το Πρωτοδικείο, σύμφωνα με το άρθρο 64 του οργανισμού του Δικαστηρίου

2006/0813 (CNS)

ΓΝΩΜΗ ΤΗΣ ΕΠΙΤΡΟΠΗΣ

δυνάμει του άρθρου 245 δεύτερο εδάφιο της συνθήκης ΕΚ για τις αιτήσεις τροποποίησης του άρθρου 29 του κανονισμού διαδικασίας του Δικαστηρίου και του άρθρου 35 του κανονισμού διαδικασίας του Πρωτοδικείου, που υποβλήθηκαν από το Δικαστήριο και το Πρωτοδικείο, σύμφωνα με το άρθρο 64 του οργανισμού του Δικαστηρίου

Οι αιτούμενες από το Δικαστήριο[1] και το Πρωτοδικείο[2] τροποποιήσεις αποβλέπουν στην προσθήκη της βουλγαρικής και της ρουμανικής γλώσσας στις γλώσσες διαδικασίας του Δικαστηρίου και του Πρωτοδικείου.

Η Επιτροπή δεν διατυπώνει καμμία παρατήρηση για αυτές τις καθαρά τεχνικής φύσεως τροποποιήσεις.

Η Επιτροπή σημειώνει συνεπώς τη συμφωνία της επί των προτεινομένων από το Δικαστήριο και το Πρωτοδικείο κειμένων.

[1] Έγγρ. 15712/06 JUR 446 COUR 57

[2] Έγγρ. 15715/06 JUR 447 COUR 58
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.7.2006

SEC(2006) 955

ΕΓΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ

Παράρτημα της Πρότασης ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό ΠΕΡΙΛΗΨΗ ΤΗΣ ΑΞΙΟΛΟΓΗΣΗΣ ΤΟΥ ΑΝΤΙΚΤΥΠΟΥ {COM(2006) 401 τελικό}{SEC(2006) 953}{SEC(2006) 954}

ΠΕΡΙΛΗΨΗ ΤΗΣ ΑΞΙΟΛΟΓΗΣΗΣ ΤΟΥ ΑΝΤΙΚΤΥΠΟΥ

Η έλευση ενός χώρου ελευθερίας, ασφάλειας και δικαιοσύνης στο εσωτερικό του οποίου εξαφανίστηκαν οι έλεγχοι στα εσωτερικά σύνορα συνοδεύεται από την ενίσχυση και την εναρμόνιση των ελέγχων στα εξωτερικά σύνορα ώστε να διασφαλιστεί ένα υψηλό επίπεδο ασφαλείας. Οι αρχές ελέγχου των κρατών μελών αναλαμβάνουν κατά τον τρόπο αυτό την ευθύνη για το σύνολο των εταίρων τους, όμως οι προκλήσεις σε θέματα ασφαλείας και το μέγεθος του φόρτου απαιτούν την εμβάθυνση της επιχειρησιακής συνεργασίας μεταξύ αρχών ελέγχου των κρατών μελών.

Παρότι η συνεργασία αυτή κατά τη διάρκεια των τελευταίων ετών σημείωσε μεγάλες εξελίξεις, ιδίως στο πλαίσιο της εφαρμογής του σχεδίου ολοκληρωμένης διαχείρισης των συνόρων, η παρούσα αξιολόγηση προέβαλε ανεπάρκειες που συνδέονται, από τη μία πλευρά, με την απουσία πλαισίου που θα καθορίζει τις λεπτομέρειες ταχείας επέμβασης έναντι απρόβλεπτων γεγονότων και από την άλλη πλευρά, με το ζήτημα των εξουσιών που ανατίθενται στους συνοριοφύλακες οι οποίοι επεμβαίνουν στο έδαφος άλλου κράτους μέλους.

Βάσει της πολιτικής που θεσπίστηκε από το πρόγραμμα της Χάγης, προσδιορίστηκαν πολλοί στόχοι που αποσκοπούν στην παροχή ενός νομικού πλαισίου για τη σύσταση ομάδων ταχείας επέμβασης σε ένα συντονισμένο πλαίσιο σε ευρωπαϊκό επίπεδο και στον καθορισμό των αρμοδιοτήτων των οργάνων που προσφέρουν τη συνδρομή τους σε ένα κράτος μέλος. Εξάλλου πρέπει να υπάρξει σαφήνεια και ασφάλεια του δικαίου όσον αφορά το μέσο που θα επιτρέψει την παροχή ενίσχυσης στις εθνικές αρχές χωρίς να τις υποκαθιστά. Τέλος, η επιλεγείσα λύση θα συμβάλει στην ενιαία εφαρμογή του κώδικα των συνόρων και θα βελτιώσει τη σχέση κόστους-αποτελεσματικότητας της προσφυγής στους συνοριοφύλακες των κρατών μελών.

Προβλέπονται διάφορες δυνατότητες επέμβασης: η πλαισίωση διμερών συμφωνιών, η προσφυγή στα μέσα αστυνομικής συνεργασίας «τρίτος πυλώνας», η σύσταση ομάδων ταχείας επέμβασης στο πλαίσιο του οργανισμού Frontex και η σύσταση ενός ευρωπαϊκού σώματος συνοριοφυλακής.

Από την αξιολόγηση του αντικτύπου του κάθε μέτρου απορρέει ότι, αν και η σύσταση ενός ευρωπαϊκού σώματος συνοριοφυλακής φαίνεται να συνιστά την πλέον αποτελεσματική απάντηση, τόσο νομικοί όσο και πολιτικοί φραγμοί δεν επιτρέπουν να προβλεφθεί σε βραχυπρόθεσμη βάση. Φαίνεται ως πλέον κατάλληλη η λύση που συνίσταται στη σύσταση ομάδων ταχείας επέμβασης στο πλαίσιο του οργανισμού Frontex και στον καθορισμό του νομικού πλαισίου άσκησης των καθηκόντων τους.